വിവാദ സിലബസ് ഇസ്ലാമിക്, ദ്രവീഡിയന്, സോഷ്യലിസ്റ്റ് കാഴ്ചപ്പാടുകള് കൂടി വേണം, ചില ഭാഗങ്ങള് ഒഴിവാക്കണം: വിദഗ്ധ സമിതി വിവാദ പാഠഭാഗങ്ങള് ഒഴിവാക്കി കണ്ണൂര് സര്വകലാശാല പൊളിറ്റിക്സ് സിലബസ് പരിഷ്കരിക്കണമെന്ന് വിദഗ്ദ സമിതിയുടെ ശുപാര്ശ. ദീന് ദയാല് ഉപാദ്യായ, ബല്രാജ് മാധോക് എന്നിവരുടെ പുസ്തകങ്ങള് ഒഴിവാക്കണമെന്നാണ് നിര്ദ്ദേശം. അതേസമയം, വിമര്ശനാത്മക പഠനത്തിനായി സവര്ക്കറെയും എം എസ് ഗോള്വാള്ക്കറെയും ഉള്പ്പെടുത്താമെന്നും വിദഗ്ദസമിതി റിപ്പോര്ട്ടില് നിര്ദ്ദേശമുണ്ട്. തലശ്ശേരി ബ്രണ്ണന് കോളേജിലെ എംഎ ഗവേര്ണന്സ് ആന്്റ് പൊളിറ്റിക്സ് കോഴ്സിന്്റെ വിവാദമായ സിലബസാണ് പരിഷ്കരിക്കുന്നത്. ഡോ. ജെ പ്രഭാഷ് പ്രൊഫ, കെ എസ് പവിത്രന് എന്നിവര് ഉള്പ്പെട്ട വിദഗ്ദ സമിതിയാണ് സിലബസില് വേണ്ട മാറ്റങ്ങള് നിര്ദ്ദേശിച്ചത്. റിപ്പോര്ട്ട് പരിഗണിച്ച ബോര്ഡ് ഓഫ് സ്റ്റഡീസ് നിര്ദ്ദേശങ്ങള് അംഗീകരിച്ചു. രാഷ്ട്ര ഓര് നേഷന് ഇന് ഇന്ത്യന് പൊളിറ്റിക്കല് തോട്ട് എന്ന പേര് നേഷന് ആന്ഡ് നാഷനലിസം ഇന് ഇന്ത്യന് പൊളിറ്റിക്കല് തോട്ട് എ ക്രിറ്റിക്ക് എന്നാക്കി മാറ്റും. ദീന് ദയാല് ഉപാധ്യായ, ബല്രാജ് മാധോക് എന്നിവരെ സിലബസില് നിന്നും ഒഴിവാക്കും. ഹിന്ദു ദേശീയത എന്ന ഭാഗത്തില് വി ഡി സവര്ക്കറെയും എം എസ് ഗോള്വാള്ക്കറെയും വിമര്ശനാത്മക പഠനത്തിനായി ഉള്പ്പെടുത്താം എന്നാണ് മറ്റൊരു നിര്ദേശം. ഇസ്ലാമിക്,ദ്രവീഡിയന് , സോഷ്യലിസ്റ്റ് കാഴ്ച്ചപ്പാടുകള് കൂടി സിലബസില് കൂട്ടിച്ചേര്ക്കണം. സിലബസില് മഹാത്മാ ഗാന്ധിക്ക് കൂടുതല് പ്രാധാന്യം നല്കണമെന്നും വിദഗ്ധ സമിതി നിര്ദേശിച്ചു. മഹാത്മാ ഗാന്ധി, നെഹ്റു , അംബേദ്കര് എന്നിവരുടെ രചനകള് വിദ്യാര്ത്ഥികള് വായിച്ചിരിക്കേണ്ട പുസ്തകങ്ങളുടെ പട്ടികയില് കാണുന്നില്ല എന്നും റിപ്പോര്ട്ടില് വിമര്ശനമുണ്ട്. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക